प्रेम महाविद्यालय

प्रेम महाविद्यालय राजा महेन्द्र प्रताप सिंह द्वारा 1909 मे वृंदावन में स्थापित भारत का पहला पॉलिटेक्निक कॉलेज था। इसका उद्देश्य शिक्षा को प्रोत्साहित करने के साथ-साथ राष्ट्रीय भावना का विकास करना था। प्रेम  महाविद्यालय के उद्घाटन समारोह में पंडित मदन मोहन मालवीय भी उपस्थित थे। समय के साथ यह संस्थान क्रांतिकारी विचारों का बौद्धिक केंद्र बन गया और स्वतंत्रता सेनानियों तथा कांग्रेस नेताओं का प्रमुख मिलन स्थल भी रहा।
सुभाष चंद्र बोस, रवीन्द्रनाथ टैगोर, सरोजिनी नायडू, सी. एफ. एंड्र्यूज़, और जवाहरलाल नेहरू जैसे प्रमुख व्यक्तित्वों ने इस महाविद्यालय का दौरा किया और अपनी टिप्पणियाँ इसके आगंतुक पुस्तिका में दर्ज कीं। महात्मा गांधी ने 19 अप्रैल 1915 को यहाँ एक दिन बिताया और राजा महेंद्र प्रताप सिंह की राष्ट्रीय सेवा भावना की प्रशंसा की। 1914 में, राजा महेन्द्र प्रताप सिंह ने भारत की स्वतंत्रता के लिए अंतरराष्ट्रीय समर्थन जुटाने के उद्देश्य से प्रीम महाविद्यालय छोड़ दिया था।

सन्दर्भ

श्रेणी:भारत में तकनीकी शिक्षा